પાકિસ્તાનના નવા વરાયેલા વડાપ્રધાન ઈમરાન ખાને પોતાના સૌપ્રથમ રાષ્ટ્ર જોગા પ્રવચનમાં કહયું હતું કે, અમે્ ભારત સાથેના સંબંધો સુધારવા માગીએ છીએ. ભારત – પાકિસ્તાને સાથે બેસીને, ચર્ચા- વિચારણા કરીને બધા પ્રશ્નો ઉકેલવા જોઈએ. એ જ સાચો રસ્તો છે.બલુચિસ્તાનમાં થતી ગતિવિધિ માટે આપણે ભારતને જવાબદાર માનીએ છીએ, તે જ રીતે કાશ્મીરમાં બનતી ઘટનાઓ માટે તેઓ આપણને જવાબદાર માને છે. આ બધું ભૂલીને આપણે હવે નવેસરથી વિચારવું જોઈએ. જો ભારત સહકાર માટે એક પગલું ભરશે તો તેના પ્રતિભાવમાં પાકિસ્તાન બે પગલાં ભરશે.,